CELEX: 62022TN0233
Language: fi
Date: 2022-04-28 00:00:00
Title: Asia T-233/22: Kanne 28.4.2022 – Islentyeva v. neuvosto

20.6.2022   
            
            
               FI
            
            
               Euroopan unionin virallinen lehti
            
            
               C 237/70
            
         
      Kanne 28.4.2022 – Islentyeva v. neuvosto
      (Asia T-233/22)
      (2022/C 237/91)
      Oikeudenkäyntikieli: ranska
      
         Asianosaiset
      
      
         Kantaja: Ekaterina Islentyeva (Strassen, Luxemburg) (edustaja: asianajaja F. Moyse)
      
         Vastaaja: Euroopan unionin neuvosto
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  toteamaan, että tämä Euroopan unionin toiminnasta tehdyn sopimuksen 263 artiklan nojalla nostettu kumoamiskanne on otettava tutkittavaksi
               
            
                  —
               
               
                  aineellisen kysymyksen osalta kumoamaan yhtäältä rajoittavista toimenpiteistä Ukrainan tilannetta epävakauttavien Venäjän toimien johdosta 31.7.2014 annetun neuvoston päätöksen 2014/512/YUTP (EUVL L 229, 31.7.2014, s. 13) muuttamisesta 28.2.2022 tehdyn päätöksen (YUTP) 2022/335 (EUVL L 57) ja toisaalta rajoittavista toimenpiteistä Ukrainan tilannetta epävakauttavien Venäjän toimien johdosta annetun neuvoston asetuksen (EU) N:o 833/2014 muuttamisesta 28.2.2022 annetun neuvoston asetuksen (EU) 2022/334 (EUVL L 57, s. 1)
               
            
                  —
               
               
                  toissijaisesti kumoamaan riidanalaisten toimenpiteiden merkitykselliset säännökset
               
            
                  —
               
               
                  näin ollen katsomaan, että Islentyevalla on oikeus käyttää yksityislentäjän lupakirjaansa ja lupa laskeutumiseen, lentoonlähtöön tai ylilentoon unionin alueella
               
            
                  —
               
               
                  joka tapauksessa velvoittamaan Euroopan unionin neuvoston korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa viiteen kanneperusteeseen.
      
                  1)
               
               
                  Ensimmäinen kanneperuste, joka perustuu SEUT 296 artiklan toisessa alakohdassa ja Euroopan unionin perusoikeuskirjan 41 artiklassa määrätyn perusteluvelvollisuuden laiminlyöntiin. Kantaja väittää tältä osin, että käsiteltävässä asiassa riidanalaisista toimista ei ilmene selvästi ja yksiselitteisesti toimenpiteen laatineen toimielimen päättely, jonka vuoksi hän ei voi tietää toteutetun toimenpiteen perusteluita eikä toimivaltainen tuomioistuin harjoittaa valvontaansa.
               
            
                  2)
               
               
                  Toinen kanneperuste, joka perustuu suhteellisuusperiaatteen loukkaamiseen. Kantaja väittää, että rajoittavat toimenpiteet, joilla estetään EU-kansalaisia, jotka ovat myös Venäjän kansalaisia, käyttämästä yksityislentäjän lupakirjaansa, ovat kohtuuttomia ja täysin tarpeettomia asetettuihin tavoitteisiin nähden.
               
            
                  3)
               
               
                  Kolmas kanneperuste, joka perustuu SEU 2, 3 ja 21 artiklan rikkomiseen. Kantaja katsoo, että toteutetut rajoittavat toimenpiteet ovat ristiriidassa oikeusvaltion arvojen ja syrjintäkiellon periaatteen kanssa.
               
            
                  4)
               
               
                  Neljäs kanneperuste, joka perustuu perusoikeuskirjan 20 ja 21 artiklan sekä SEUT 18 artiklan rikkomiseen. Kantaja, jolla on Venäjän ja Luxemburgin kaksoiskansalaisuus, katsoo, että häneen kohdistetaan syrjintää, koska yhtäältä häntä kohdellaan eri tavalla kuin muita EU-kansalaisia, jotka voivat edelleen käyttää lentolupakirjaansa ja toisaalta häntä kohdellaan samalla tavalla kuin Venäjän kansalaisia, vaikka hän on eri tilanteessa.
               
            
                  5)
               
               
                  Viides kanneperuste, joka perustuu perusoikeuskirjan 45 artiklan rikkomiseen. Kantaja väittää, että häneen kohdistetut rajoittavat toimenpiteet estävät häntä käyttämästä oikeutta henkilöiden vapaaseen liikkuvuuteen, koska häneltä on kielletty Ranskan, Saksan tai Belgian valtioiden alueiden ylilento.